Historien om den morgensure orangutang Mona er nået til Norge hvor læserne på TV2 Norges hjemmeside tv2.no nu kan more sig over Michael Zincks billede fra Aalborg Zoo. Historien om Mona, der "giver fingeren" mens hun gemmer sig i sin store hvide sæk blev bragt af TV2 Nord tirsdag og er set af over 260.000 personer på Facebook efter to dage. Monas dyrepasser bedyrede dengang sin uskyld og fortalte, at det ikke er noget hun har lært hende at gøre. - Jeg har ikke set hende gøre det før. Hun plejer at være stille og rolig. Jeg ville bedre have troet det om en af vores yngre orangutanger, sagde Xenia Clapton. Mona er 27 år gammel og bruger i øjeblikket det meste af sin tid på at passe sin to år gamle unge. Om hun har tænkt sig at lære abekattestregerne fra sig, må gæsterne i Aalborg Zoo vente og se Du kan læse om Mona på norsk ved at klikke HER

Opsummering:
Historien om orangutangen Mona, der hilser med langefingeren er nu kommet til Norge.